Poštovani,

Poslovni dnevnik od 2013. godine provodi projekt **Iskustvo zlata vrijedi** s ciljem širenja svijesti u poslovnoj zajednici o važnosti uključivanja mladih s invaliditetom te mladih slabijeg materijalnog statusa na tržište rada.

Od tada mijenjamo svijest i upoznajemo poslodavce o mogućnostima osoba s invaliditetom i njihova doprinosa poslovnoj zajednici. Na taj se način osobama u nejednakim startnim pozicijama Poslovni dnevnik želi omogućiti lakše uključivanje i ravnopravno sudjelovanje na tržištu rada.

Tijekom godina se **u projekt uključilo više od 40 kompanija i institucija**, u kojima je **više od 150 studenata dobilo mogućnost odrađivanja prakse**, a njih **12** **sada su stalno zaposleni** u istoj kompaniji.

**Pozivamo Vas da informirate svoje studente iz skupine mladih s invaliditetom te mladih slabijeg materijalnog statusa o projektu Iskustvo zlata vrijedi te ih potaknete da sudjelovanjem u njemu steknu poslovno iskustvo koje će im olakšati uključivanje u tržište rada.**

Svi zainteresirani studenti mogu se **do 22. svibnja** prijaviti *online* ispunjavanjem prijavnice na stranici projekta: <https://www.poslovni.hr/dogadjanja/iskustvo-zlata-vrijedi-2023>